

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA



Gradonačelnik

KLASA: 372-01/22-02/8

URBROJ: 2177-1-01/01-22-2

Požega, 22. srpnja 2022.

Na temelju članka 5. stavka 1. **Odluke o kriterijima dodjele na korištenje poslovnih prostora u vlasništvu Grada Požege (Službene novine Grada Požege, broj: 5/16., 13/17. i 8/20.) i Odluke Gradonačelnika Grada Požege, KLASA: 372-01/22-02/8, URBROJ: 2177-1-01/01-22-1 od 22. srpnja 2022. godine,** raspisuje se

J A V N I N A T J E Č A J

za dodjelu poslovnih prostora u vlasništvu Grada Požege na korištenje udrugama

1. Grad Požega raspisuje javni natječaj za dodjelu na korištenje poslovnih prostora udrugama (u nastavku teksta: natječaj), na rok od pet godina, bez obračunavanja zakupnine, kako slijedi:

|  |  |  |  |  |  |  |
| --- | --- | --- | --- | --- | --- | --- |
| R.b. | Lokacija | ID | Površina (m2) | Namjena | Datum/i vrijeme pregleda poslovnog prostora | Napomena |
| 1. | S. Radića 3, Požega | 134 | 14,46 | Aktivnosti od interesa za promicanje ljudskih prava | Prema dogovoru |  |
| 2. | A. Kanižlića 3, Požega | 78 | 54,29 | Aktivnosti od interesa za promicanje ljudskih prava | Prema dogovoru |  |

II. Pravo sudjelovanja na ovom natječaju imaju udruge, organizacije civilnog društva i manjinskih prava, te ustanove čija djelatnost predstavlja javnu potrebu od interesa za Grad Požegu (u nastavku teksta: udruga).

Uvjeti natječaja su:

1. udruga mora biti upisana u Registar udruga Republike Hrvatske ili u drugi odgovarajući registar i imati registrirano sjedište u Gradu Požegi, najmanje jednu godinu prije dana objave natječaja
2. udruga mora biti upisana u Registar neprofitnih organizacija
3. udruga mora uredno plaćati doprinose i poreze, te druga davanja prema Državnom proračunu i Proračunu Grada Požege
4. udruga mora imati organizacijske kapacitete i ljudske resurse za provedbu aktivnosti
5. mora voditi transparentno financijsko poslovanje
6. dokaz da se protiv udruge, odnosno osobe ovlaštene za zastupanje udruge ne vodi kazneni postupak i da nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15.)
7. aktivnosti se moraju provoditi na području Grada Požege
8. prijava na natječaj mora sadržavati sve podatke, dokumentaciju i popunjene obrasce određene natječajnom dokumentacijom
9. udruga mora uredno ispunjavati obveze iz svih prethodno sklopljenih ugovora o korištenju

poslovnog prostora.

III. Prijava na natječaj mora sadržavati:

1. redni broj poslovnog prostora za koji se podnosi prijava
2. izvadak iz matičnog registra u koji je udruga upisana (ispis internetske stranice)
3. dokaz o upisu u Registar neprofitnih organizacija (ispis internetske stranice RNO-a)
4. presliku statuta, sa svim izmjenama i dopunama
5. ispunjeni obrazac izjave osobe ovlaštene za zastupanje udruge o nepostojanju duga s osnove potraživanja Grada Požege
6. potvrdu Porezne uprave o stanju duga po osnovi javnih davanja o kojima službenu evidenciju vodi Porezna uprava, u izvorniku, ne starija od 30 dana
7. presliku financijskog izvješća za prethodnu godinu (za obveznike dvojnog knjigovodstva), odnosno odluku o vođenju jednostavnog knjigovodstva i primjeni novčanog računovodstvenog načela donesena od upravljačkog tijela udruge/podnositelja prijave s pečatom o zaprimanju nadležnog tijela, te presliku knjige prihoda i rashoda za prethodnu godinu (za obveznike jednostavnog knjigovodstva)
8. popis zaposlenih osoba
9. broj članova i /ili) volontera
10. broj korisnika usluga
11. popis ostvarenih financijskih potpora za projekte/programe (dokumentirati)
12. popis ostvarenih priznanja, nagrada, potpora i sl. (dokumentirati)
13. obrazac izjave o postojanju partnerskog odnosa dužeg od jedne godine
14. razrađen prijedlog programa koji se namjerava provoditi u poslovnom prostoru.

Prijava se podnosi isključivo na propisanom obrascu koji je sastavni dio natječajne dokumentacije.

Obrazac prijave sadrži osnovne podatke o udruzi s opisom dosadašnjeg rada i djelovanja, te planom aktivnosti u predstojećem razdoblju.

Obrasci koji su sastavni dio natječajne dokumentacije mogu se preuzeti sa internetske stranice Grada Požege ([www.pozega.hr](http://www.pozega.hr)).

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, te ovjerene službenim pečatom udruge.

IV. Pristigle prijave udruga na ovaj natječaj bodovat će se prema kriterijima i mjerilima utvrđenim u članku 12. **Odluke o kriterijima dodjele na korištenje poslovnih prostora u vlasništvu Grada Požege (Službene novine Grada Požege, broj: 5/16. i 13/17.), kako slijedi:**

a) godine aktivnog djelovanja

- za svaku godinu aktivnog djelovanja 1 bod

b) broj zaposlenika

- do 2 1 bod

- od 3 do 6 3 boda

- 7 i više 5 bodova

c) broj članova i/ili volontera

- do 10 1 bod

- od 11 do 30 2 boda

- više od 30 3 boda

d) neposredan rad s korisnicima usluga

- rad s ciljanim skupinama do 20 korisnika 5 bodova

- rad s ciljanim skupinama od 21 do 50 korisnika 10 bodova

- rad s ciljanim skupinama iznad 50 korisnika 15 bodova

e) ostvarene financijske potpore za projekte/programe

- iz EU fondova 8 bodova

- iz državnog proračuna 6 bodova

- iz županijskog proračuna 4 boda

- iz proračuna Grada Požege 2 boda

- iz poslovnog sektora te od drugog inozemnog javnog ili privatnog donatora 1 bod

f) ostvarena priznanja, nagrade, potpore i sl.

- međunarodna 5 bodova

- državna 4 bodova

- županijska 3 boda

- od Grada Požege 2 bodova

- strukovna 1 bod

g) broj partnerskih organizacija civilnog društva s kojima se planira zajednički koristiti dodijeljeni poslovni prostor

- 1 3 boda

- 2 5 bodova

- za svaku partnersku organizaciju iznad dvije dodatno 1 bod

h) prethodno korištenje poslovnog prostora

- prethodno uredno korištenje istog poslovnog prostora 2 boda

i) prethodno ulaganje u poslovni prostor uz odobrenje Grada Požege

- do 10.000,00 kn 2 boda

- do 20.000,00 kn 4 bodova

- više od 20.000,00 kn 6 bodova

Bodovi ostvareni prema pojedinim kriterijima i mjerilima iz prethodnog stavka, podtočke e), f) i g) ove točke se zbrajaju.

Na temelju utvrđenog zbroja bodova za svaku udrugu, Povjerenstvo utvrđuje prijedlog liste prvenstva za dodjelu poslovnog prostora na korištenje udrugama (u nastavku teksta: prijedlog liste prvenstva). Ako dvije ili više udruga imaju jednak broj bodova, prednost na listi prvenstva ima ona udruga koja je ostvarila više bodova po kriteriju:

1. neposredan rad s korisnicima usluga
2. ostvarene financijske potpore za projekte ili programe.

Nakon izvršenog bodovanja prijava i utvrđivanja prijedloga liste prvenstva za dodjelu predmetnog poslovnog prostora, Povjerenstvo će, na internetskoj stranici Grada Požege i na oglasnoj ploči Grada Požege, javno objaviti prijedlog liste prvenstva za dodjelu predmetnog poslovnog prostora sa brojem bodova po pojedinom kriteriju, te ukupan broj bodova.

Na prijedlog liste prvenstva prijavljene udruge mogu uložiti prigovor Gradonačelniku Grada Požege (u nastavku teksta: Gradonačelnik), putem Upravnog odjela za samoupravu Grada Požege, zbog redoslijeda na listi reda prvenstva ili zbog neuvrštavanja na listu reda prvenstva udruge, čije su prijave podnesene izvan natječajnog roka ili su nepotpune, kao i one koje ne ispunjavaju uvjete iz natječaja, u roku 8 dana od dana objavljivanja prijedloga liste prvenstva.

Odluka Gradonačelnika o prigovoru je konačna.

Konačnu listu prvenstva za dodjelu predmetnog poslovnog prostora, na prijedlog Povjerenstva, utvrđuje Gradonačelnik.

Na temelju konačne liste, Povjerenstvo predlaže Gradonačelniku donošenje odluke o dodjeli poslovnog prostora na korištenje (u nastavku teksta: odluka) koja mora biti obrazložena i javno objavljena na službenoj internetskoj stranici Grada Požege ([www.pozega.hr](http://WWW.POZEGA.HR)) i na oglasnoj ploči Grada Požege.

Na temelju odluke iz prethodnog stavka ove točke, sklapa se ugovor o korištenju poslovnog prostora.

Ako udruga koja je ostvarila najviše bodova na ovom natječaju za predmetni poslovni prostor ne pristupi sklapanju ugovora, Povjerenstvo predlaže Gradonačelniku sljedeću udrugu po broju bodova s konačne liste prvenstva za korištenje predmetnog poslovnog prostora, odnosno za sklapanje ugovora.

Ugovor se sklapa kao javnobilježnički akt, a troškove solmnizacije snosi udruga kao korisnik poslovnog prostora.

V. Prijavu za dodjelu predmetnog poslovnog prostora kojeg planira koristiti više udruga u suradnji ili partnerstvu podnosi samo jedna od udruga koja smatra da na natječaju može ostvariti najveći broj bodova sukladno utvrđenim kriterijima i mjerilima. Suradnja ili partnerstvo mora trajati duže od jedne godine.

Namjera korištenja poslovnog prostora u suradnji ili partnerstvu sa ostalim udrugama potvrđuje se izjavom koja se prilaže uz prijavu za dodjelu poslovnog prostora, potpisanom od ovlaštenih osoba svih suradničkih ili partnerskih udruga.

VI. Pisane prijave na ovaj natječaj podnose se u zatvorenoj omotnici s naznakom: “Ne otvaraj - Javni natječaj za dodjelu poslovnog prostora na korištenje udrugama“, na adresu: Grad Požega, Povjerenstvo za dodjelu poslovnih prostora na korištenje udrugama, putem Upravnog odjela za samoupravu Grada Požege Trg Sv. Trojstva 1, 34000 Požega, preporučenom pošiljkom ili neposredno u pisarnici zgrade gradske uprave Grada Požege. Rok za podnošenje pisanih prijava je 29. kolovoza 2022. godine.

VII. Udruge čije su prijave podnesene izvan natječajnog roka ili su nepotpune, kao i one koje ne ispunjavaju uvjete iz točke II. ovoga natječaja, neće biti uvrštene na Prijedlog liste prvenstva.

Gradonačelnik može, na obrazloženi prijedlog Povjerenstva, ne prihvatiti niti jednu prijavu podnesenu na ovaj natječaj.

VIII. Datum i vrijeme pregleda predmetnog poslovnog prostora organizirat će se prema dogovoru.

IX. Informacije o natječaju mogu se dobiti u gradskoj upravi, soba br. 14 ili na telefon, broj: 034/311-304.

X. Ovaj će se natječaj objaviti na službenoj internetskoj stranici Grada Požege ([www.pozega.hr](http://www.pozega.hr)) i na oglasnoj ploči Grada Požege, a pisana obavijest o ovom natječaju u Glasu Slavonije.

GRADONAČELNIK GRADA POŽEGE